สังคมข่าวหุ้นนิวส์เวฟ
ดัชนีตลาดหุ้นไทยปิดการซื้อขายอยู่ที่ 1,288.47 จุด ปรับลดลง 0.89 จุด พ่วงด้วยมูลค่าการซื้อขายเฉียด 4.5 หมื่นล้านบาท
18 ก.พ. 2559

ดัชนีตลาดหุ้นไทยปิดการซื้อขายอยู่ที่ 1,288.47 จุด ปรับลดลง 0.89 จุด พ่วงด้วยมูลค่าการซื้อขายเฉียด 4.5 หมื่นล้านบาท 
* ขาเข้าซื้อสุทธิได้รับแรงหนุนเข้าไปสามประสาน เริ่มจากรายย่อยตะลุยเก็บ 2,923 ล้านบาท ตามด้วยต่างชาติ 2,908 ล้านบาท และบัญชีบริษัทหลักทรัพย์ 127 ล้านบาท ส่วนขาขายทิ้งสถาบันเล่นบทโหดสาดกระจุย 5,958 ล้านบาท
* เมื่อวานตลาดหุ้นไทยผันผวนกันแบบสุดโต่ง โดยเฉพาะหุ้นพลังงานเสาหลักประจำบ้าน PTT-PTTEP
* ช่วงเช้าโดนถล่มขายกดราคาหุ้นร่วงหนักพอตัวทั้งแม่-ลูก ด้วยแรงกดดันจากประเด็น 4 ชาติผู้ผลิตน้ำมันที่ยังคงประกาศตรึงกำลังผลิตไว้เหมือนเดิม
* ขณะที่ภาคบ่ายพลิกจากหน้ามือเป็นหลังมือ แรงซื้อมหาศาลโถมใส่ PTT-PTTEP หนาแน่น จนผลักดันให้ทั้งสองหุ้นปิดบวกไปได้แบบเหลือเชื่อ * แม้ช่วงหลังราคาหุ้น PTT-PTTEP จะทยอยเพิ่มขึ้น แต่ยังคงแนะนำ “ชะลอลงทุน” ไว้ก่อน โดยเฉพาะ PTTEP ที่ในเชิงพื้นฐานแล้วยังคงเปราะบางพอสมควร ส่วน PTT รอแจ้งงบปี 58 ออกมาเป็นทางการ แล้วค่อยว่ากันอีกทีดีกว่า
* หุ้น BEM กลับมาอยู่ในจุดน่าสนใจ ล่าสุดปิดการซื้อขายอยู่ที่ 5.15 บาท เท่ากับมีอัพไซด์เหลือบานพอตัว เมื่อเทียบกับราคาที่โบรกฯ เคาะไว้ 6.30 บาท
* ที่ผ่านมา BEM ถูกขายทำกำไรต่อเนื่อง ทั้งที่จริงแล้วในเชิงพื้นฐานยังคงน่าสนใจไม่เปลี่ยน โดยเฉพาะงวดปี 58 ที่กำไรยังมีลุ้นพุ่งแตะระดับ 3,000 ล้านบาท
* ขณะที่ปี 59 ยังมีสตอรี่เติบโตคอยหนุนหุ้น ฐานราคาปัจจุบันนับเป็นจุดเข้าสะสมได้เป็นอย่างดี จะซื้อเก็งกำไรหรือลงทุน ล้วนน่าสนใจทั้งคู่
* อีกหุ้นขอเลือก TRC ถ้าไม่มีผิดแผนอะไรบริษัทน่าจะประกาศงบออกมาภายในช่วงสัปดาห์หน้า * ล่าสุด ซื้อขายใกล้เคียงแนวรับระดับ 2 บาท สามารถเข้าเก็บได้เลยไม่มีปัญหา
* และค่อนข้างชอบพื้นฐานบริษัทที่ยังเติบโตทั้งในระยะสั้นและระยาว ยิ่งล่าสุด ตุนแบ็กล็อกในมือเพิ่มไปถึง4 หมื่นล้านบาท เรียกได้ว่า กำรายได้ไว้รอบันทึกในอนาคตแล้ว * หุ้น AOT แม้จะเป็นหุ้นมีพื้นฐานการันตีความแข็งแกร่งเหนือกว่าใครเพื่อนในปัจจุบัน แต่ด้วยราคาหุ้นที่ไล่กันขึ้นมาจนเกือบถึงระดับ 400 บาท
* แบบนี้ คงต้องบอกว่า “ขายทำกำไร” สถานเดียวเถอะ เพราะอยู่ในจุดที่ราคาหุ้นเต็มมูลค่าไปแล้ว แต่ถ้ายังสนใจจริงๆ รอจังหวะหุ้นอ่อนตัวลงกว่านี้ แล้วค่อยว่ากันใหม่แล้วกัน
* อีกหุ้นที่น่าสนใจขอเลือก TIPCO เพราะส่องดูแนวโน้มกำไรปี 58 มีลุ้นฟาดท่วมท้นระดับ 1,300 ล้านบาท เติบโตขึ้นแบบก้าวกระโดดเลยแหละ
* แรงหนุนให้หุ้น TIPCO กำไรงดงามเป็นผลมาจากตัวลูก TASCO ที่ฟัดกำไรปี 58 ทุบสถิติเหนือระดับ 5,000 ล้านบาท
* ดังนั้น เมื่อลูกเติบโต TIPCO ในฐานะหุ้นแม่ย่อมรับรู้ผลกำไรเข้ามาด้วยเช่นกัน และถือเป็นปัจจัยสำคัญที่จะผลักดันให้ราคาหุ้นระยะสั้นยังเพิ่มขึ้นต่อไปได้
* ปิดท้ายด้วยหุ้นเล็กอีกรายอย่าง CSS นี่ต่ำเกินพื้นฐานแบบไม่มีสาเหตุไปหน่อยนะ ล่าสุด ไหลจนมาหลุดต่ำระดับ 4 บาทไปแล้ว
* ที่จริงในเชิงแนวโน้มธุรกิจโทรคมนาคมยังมีงานหนาแน่นต่อเนื่อง เพราะได้รับผลบวกจากกลุ่มค่ายมือถือทั้งหลายยังต้องเร่งเดินหน้าโครงข่าย
* ดังนั้น จากทั้งงานเก่าที่มีอยู่แล้วในมือและยังมีงานใหม่ที่รอเปิดทางเข้าไปคว้าเพิ่ม ทำให้ CSS ยังคงดูน่าสนใจ ไม่ได้หมดเสน่ห์ลงอย่างที่หลายคนคิด * เมื่อวานหุ้น CSS ปิดลบที่ 3.90 บาท ปรับลงไปกว่า 4% จึงนับเป็นจุดที่เข้าจับจองลงทุนเพื่อพลิกวิกฤตเป็นโอกาส!! *